વડોદરા | શહેરના મકરપુરા જીઆઇડીસી પાસે મોડી રાત્રે ખાડામાં પડેલા યુવાનને ફાયર બ્રિગેડ દ્વારા બહાર કાઢી સારવાર અર્થે સયાજી હોસ્પિટલમાં ખસેડવામાં આવ્યો હતો. ફાયર બ્રિગેડ દ્વારા મળેલી માહિતી મુજબ રાત્રે 12:30 વાગે રાજાભાઇ નામની વ્યક્તિ બીએસએનએલ ઓફિસ પાસે આવેલા નાળામાં પડ્યો હતો.જેને બહાર કાઢી સારવાર અર્થે 108 દ્વારા હોસ્પિટલ ખસેડાયો હતો. આ યુવાન કેવી રીતે નાળામાં પડ્યો તે અંગે પોલીસ દ્વારા તપાસ ચાલુ કરવામાં આવી હતી.